Ye dificil poder distinguir un leyonesismos d'un castellanismo u un lusismo por provenir d'un mesmo fondo lexico ibero-romance, y por haber pasau los lusismos y leyonesismos normalment a traviés de lo castellán. Podrían estar leyonesismos en aragonés las palabras como embarazar, y embarazo, que se dubda d'un orichen galaico-portugués u astur-leyonés en castellán. Tamién podría estar leyonés l'orichen de congrio, que presenta epentesi d'una -i-, que ye un caracter fonetico tipico de l'astur-leyonés.